Jakelussa mainituille

Jäsenen nimeäminen työryhmään; lainsäädäntömuutokset tartuntatautien torjumiseksi seuraamusten täytäntöönpanossa

 Oikeusministeriön tarkoituksena on asettaa työryhmä selvittämään säännöksiä, jotka koskevat viranomaisten toimivaltuuksia asettaa rajoituksia ja tehdä päätöksiä tartuntataudin torjumiseksi vankeusrangaistuksen ja yhdyskuntaseuraamusten täytäntöönpanossa sekä tutkintavankeuden toimeenpanossa. Työryhmän tehtävä käy tarkemmin ilmi asettamispäätöksen luonnoksesta.

Työryhmän toimikausi on1.10.2020- 30.11.2020.

 Naisten ja miesten tasa-arvosta annetun lain (609/1986) 4 a § edellyttää, että toimikunnissa ja työryhmissä on sekä naisia että miehiä kumpiakin vähintään 40 prosenttia. Tämän vuoksi työryhmän jäseneksi pyydetään nimeämään sekä nais- että miesehdokas. Jos sekä mies- että naisehdokkaan nimeäminen ei ole mahdollista, tämä pyydetään mainittu lainkohta huomioiden perustelemaan nimeämisehdotuksessa.

Pyydämme ilmoitusta jäsenehdokkaista sähköpostitse **viimeistään 29.9.2020** osoitteeseen oikeusministerio@om.fi ja johanna.nyberg@om.fi

hallitussihteeri Johanna Nyberg

LIITE Luonnos työryhmän asettamispäätökseksi

JAKELU Oikeusministeriö / DJO

 Sosiaali- ja terveysministeriö

 Rikosseuraamuslaitos

 Terveyden ja hyvinvoinnin laitos

 Vankiterveydenhuollon yksikkö